44 BRANDT Zoologie. 
hemisphaeriorum partem condere potuit. Fovea cranii media cerebri massam 
quidem per se haud exiguam cum glandula pituitaria transversim elliptica 
cohaerentem includere valuit, sed ipsa haec massa pro cranii et praesertim 
corporis animalis mole parva, imo adeo fere minima, dicenda est. Cerebri 
hemisphaeria igitur sine dubio admodum parva fuerunt. Fovea posterior 
cavitatis cerebralis cerebello satis parvo*) et medullae spinalis maximae 
initio tota impleta fuisse videtur. Medullam spinalem cum cerebro et cere- 
bello comparatam maximam sese praebuisse processus basilaris ossis occipi- 
tis latitudo et foraminis occipitalis ambitus et diameter aperto manifestant. 
Ipsa quoque corporis animalis ingens moles medullam spinalem maximam 
postulavit. 
Cerebri autem quoad corporis molem et praesertim medullae spinalis 
magnitudinem parvitas animi facultates e cerebri actione pendentes minus 
completas atque perfectas exhibere et stupiditatem gignere necessario debe- 
bat. Re vera etiam quae Stellerus de vita Rhytinae enarrat stupiditatem ejus 
extra omnes dubitationis limites ponunt. Ipsa vero stupiditas ad animalis 
exstinctionem completam perficiendam haud parum contulisse mihi videtur. 
CarurT IV. 
Cranii fragmenti 
variorumque ejus ossium et cavitatum mensurae secundum mensuram 
Parisinam pollicarem exhibitae. 
Cranï fragmenti longitudo ab ossis occipitis foraminis superiore margine 
£ : - 1 " 
ad rostri apicem in curvatura 2, 8. s 
Cranïi fragmenti summa latitudo a processu zygomatico maxillae dextro 
ad sinistrum 10”. 
*) Cum cerebro comparatum tamen cerebellum forsan haud ita parvum fuit. 
